CELEX: C2005/281/13
Language: da
Date: 2005-11-12 00:00:00
Title: Sag C-325/05: Anmodning om præjudiciel afgørelse forelagt ved kendelse afsagt den 17. august 2005 af Verwaltungsgericht Darmstadt i sagen Ismail Derin mod Landkreis Darmstadt-Dieburg

12.11.2005   
            
            
               DA
            
            
               Den Europæiske Unions Tidende
            
            
               C 281/7
            
         Anmodning om præjudiciel afgørelse forelagt ved kendelse afsagt den 17. august 2005 af Verwaltungsgericht Darmstadt i sagen Ismail Derin mod Landkreis Darmstadt-Dieburg
   (Sag C-325/05)
   (2005/C 281/13)
   Processprog: tysk
   Ved kendelse afsagt den 17. august 2005, indgået til Domstolens Justitskontor den 26. august 2005, har Verwaltungsgericht Darmstadt i sagen Ismail Derin mod Landkreis Darmstadt-Dieburg forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Mister en tyrkisk statsborger, der som barn som led i en familiesammenføring flyttede til sine forældre, der var beskæftigede som arbejdstagere i Forbundsrepublikken Tyskland, sin opholdsret, afledt af retten til i henhold til artikel 7, stk. 1, andet led, i afgørelse nr. 1/80 fra Associeringsrådet EØF/Tyrkiet (herefter »afgørelse nr. 1/80«) at modtage enhver form for tilbud om beskæftigelse — med undtagelse af de i artikel 14 i afgørelse nr. 1/80 omhandlede tilfælde samt ved udrejse af værtsmedlemsstaten i en ikke ubetydelig periode uden lovlig grund — såfremt han efter at være fyldt 21 år ikke længere bor sammen med sine forældre og ikke underholdes af dem?
               Såfremt spørgsmål 1 besvares bekræftende:
            
         
               2)
            
            
               Nyder den nævnte tyrkiske statsborger, uanset fortabelsen af den i henhold til artikel 7, stk. 1, andet led, i afgørelse nr. 1/80 sikrede retsstilling, den særlige udvisningsbeskyttelse i henhold til afgørelse nr. 1/80's artikel 14, såfremt han, efter at han ikke længere bor sammen med forældrene, har haft uregelmæssig beskæftigelse som arbejdstager, således at han ikke selv i kraft af sin status som arbejdstager har opnået en selvstændig retsstilling i henhold til artikel 6, stk. 1, i afgørelse nr. 1/80, og igennem en periode på flere år udelukkende har udøvet erhvervsvirksomhed som selvstændig?